ანტონიო აბეტი

ანტონიო აბეტი (იტალ. Antonio Abetti; დ. 19 მანგი, 1846, შემპეტერ-პრი-გორიცი, ავსტრიაშ იმპერია — ღ. 20 ღურთუთა, 1928, არჩეტრი, იტალიაშ ომაფე) — იტალიარი ასტრონომი. გურაფულენდჷ მათემატიკას დო ინჟინერიას პადუაშ უნივერსიტეტის. გურაფაშ თებაშ უკულ აბეტი მუშენდჷ ფლორენციაშ უნივერსიტეტის, პროფესორო დო რდჷ არჩეტრიშ ობსერვატორიაშ დირექტორი. ობსერვატორიას აბეტიქ გაახალუ ინსტრუმენტეფი დო ქუდოდგჷ ახალი ტელესკოპეფი. აბეტიქ გიმირკვიუ პლანეტეფი, კომეტეფი, მურიცხეფი. 1874 წანას ანტონიო აბეტი მონაწილენდჷ პიეტრო ტაჩინიშ ინდოეთიშ ექსპედიციას. ექსპედიციაშ მაკათური მენცარეფი სპექტროსკოპიშ გიმორინაფათ მორღაშ ტრანზიტის გურაფულენდეს. ანტონიო აბეტი რდჷ ასტრონომიაშ ომაფე ჯარალუაშ დო დეი ლინჩეიშ ერუანული აკადემიაშ მაკათური. ანტონიო აბეტიშ სქუა რდჷ ჯორჯო აბეტი, ნამუქჷთ ხოლო შინელ ასტრონომო გინირთჷ. ანტონიო დო ჯორჯო აბეტეფიშ ჯოხონობაშ რე ართ-ართი კრატერი თუთას დო ართ-ართი ჭიჭე პლანეტა.

რესურსეფი ინტერნეტის
ბიოგრაფიული ფაქტეფი 

კატეგორია:იტალიარეფი
კატეგორია:იტალიარი ასტრონომეფი
კატეგორია:დუნაბადი 1846
კატეგორია:ნაღურა 1928